
1            Előterjesztés – 5.
Nagymaros Város Önkormányzatának az Önkormányzat Szervezeti és

Működési Szabályzatáról szóló 7/2024. (X. 9.) önkormányzati rendelete alapján

A napirendet tárgyaló ülés dátuma:
2026. augusztus 11.
A napirendet tárgyaló ülés:
Képviselő-testület

Az előterjesztést készítette:
Tölgyes Ildikó pályázati referens
Előterjesztő:
Petrovics László polgármester
A napirendet tárgyaló ülés típusa-1:
nyílt / zárt
A napirendet tárgyaló ülés típusa-2:
rendes / rendkívüli
A határozat elfogadásához szükséges többség típusa:
egyszerű / minősített
A szavazás módja:
nyílt / titkos

A tárgyalandó témakör:
KAP-RD57-013-4-26 kódszámú pályázati felhívás alapján benyújtott 4114332518 iratazonosító számon nyilvántartott támogatási kérelem tárgyában döntés

Tisztelt Képviselő-testület!

Nagymaros Város Önkormányzata a Börzsöny-Duna-Ipoly Vidékfejlesztési Egyesület által meghirdetett, KAP-RD57-013-4-26 kódszámú, „Önkormányzati fejlesztések támogatása” című helyi pályázati felhívás keretében „Nagymaros városi rendezvény-infrastruktúrájának fejlesztése” címmel támogatási kérelmet nyújtott be 2026.02.25-én.

A támogatási kérelem iratazonosító száma: 4114332518.

A projekt célja Nagymaros városi, kulturális és közösségi rendezvényeinek színvonalasabb, gazdaságosabb és fenntarthatóbb lebonyolításához szükséges eszközpark kialakítása.

A projekt keretében az Önkormányzat az alábbi eszközök beszerzését tervezi:

· 120 db beltéri, rakásolható rendezvényszék;

· 100 db kültéri, rakásolható rendezvényszék;

· 20 db sörpad-garnitúra;

· 20 db összecsukható rendezvényasztal;

· 2 db mobil ruhaállvány.
A projekt teljes költsége 4 190 001 Ft, az igényelt támogatás 3 980 500 Ft, saját forrás 209 500 Ft.
A támogatási kérelem elbírálása során a pályázatot kezelő szervezet hiánypótlási felhívást küldött az Önkormányzat részére. A hiánypótlási felhívás szerint csatolandó melléklet az önkormányzat Képviselő-testületének a fejlesztés megvalósításáról szóló határozatának hiteles kivonata, amely tartalmazza a fejlesztés megnevezését és a fejlesztéssel érintett ingatlan helyrajzi számát.

A Képviselő-testület erre vonatkozó döntésének meghozatala a támogatási szerződés kiállításának, illetve megkötésének szükséges feltétele.
A támogatás elnyerése esetén a projekt megvalósítása hozzájárul a település közösségi életének erősítéséhez, a helyi kulturális és közösségi programok megfelelő infrastrukturális hátterének biztosításához, valamint a rendezvényszervezés hosszú távú, költséghatékonyabb és fenntarthatóbb megvalósításához.

Fentiek alapján kérem a Tisztelt Képviselő-testületet, hogy a támogatási kérelem feltételeinek biztosítása érdekében a határozati javaslatot fogadja el.

Nagymaros, 2026. augusztus 10.
Petrovics László
          Polgármester
Határozati javaslat
Nagymaros Város Önkormányzata

 Képviselő-testületének

 __/2026. (VIII.10.) határozata
KAP-RD57-013-4-26 kódszámú pályázati felhívás alapján benyújtott 4114332518 iratazonosító számon nyilvántartott támogatási kérelemhez kapcsolódó fejlesztés támogatásáról
Nagymaros Város Önkormányzatának Képviselő-testülete megtárgyalta a KAP-RD57-013-4-26 kódszámú, „Önkormányzati fejlesztések támogatása” című pályázati felhívás keretében benyújtott, 4114332518 iratazonosító számú támogatási kérelemmel kapcsolatos előterjesztést, és az alábbi határozatot hozza:

1. Nagymaros Város Önkormányzatának Képviselő-testülete támogatja és jóváhagyja a „Városi rendezvényekhez eszközbeszerzés Nagymaroson” című fejlesztés megvalósítását.

2. A Képviselő-testület jóváhagyja a fejlesztés keretében az alábbi eszközök beszerzését:

· 120 db beltéri, rakásolható rendezvényszék;

· 100 db kültéri, rakásolható rendezvényszék;

· 20 db sörpad-garnitúra;

· 20 db összecsukható rendezvényasztal;

· 2 db mobil ruhaállvány.

3. A Képviselő-testület a projekt megvalósításához szükséges 209 500 Ft önerőt Nagymaros Város Önkormányzata költségvetése tartalékkerete terhére biztosítja.

4. A Képviselő-testület rögzíti, hogy a fejlesztéssel érintett ingatlan címe és helyrajzi száma: 2626 Nagymaros, Fő tér 5. hrsz: 1936
5. A Képviselő-testület tudomásul veszi, hogy jelen határozat meghozatala és hiteles kivonatának benyújtása a támogatási kérelem hiánypótlásának teljesítéséhez, valamint a támogatási szerződés kiállításához, illetve megkötéséhez szükséges feltétel.

6. A Képviselő-testület felhatalmazza a polgármestert a támogatási kérelemhez kapcsolódó hiánypótlás benyújtására, valamint a támogatási szerződés megkötéséhez szükséges további intézkedések megtételére.

Határidő: azonnal

Felelős: Petrovics László polgármester

Petrovics László s.k.






                         polgármester

